**Tillidsrepræsentantmøde**

**Tirsdag den 21.8.2018 kl. 12.30 – 15.00**

**Dirigent: Maiken Referent: Christian**

**Afbud: Birgitte, PPR, Thomas, kredsen, Pia, kredsen og Signe, HØ**

**Dagsorden:**

**Pkt. 052 – 18 Godkendelse af referat fra den 12.6.2018**

Godkendt

**Pkt. 053 – 18 TR’ernes punkt**

**HV:** TR har haft møde med skolechefen i forhold til arbejdsmiljøet på skolen. 6 lærerkolleger er blevet ansat på HV. Ikke alle er blevet meldt ind i DLF. Medarbejderne mødte op til en meget beskidt skole ved skoleårets start. Dette er blevet meldt til Arbejdstilsynet.

**HL:** Positiv start på skoleårets begyndelse med få planlagte dage. Der har været tid til at forberede skoleåret for den enkelte lærer. Det har givet en god stemning. 4 lærerkolleger er blevet ansat på skolen.

**HØ:** Fin start, men noget forskellig planlægning for de enkelte afdelinger. Særligt udskolingen har været presset af ikke at have ordentlig tid til forberedelse af skoleårets start. HØ har afholdt første Faglig Klub-møde.

Ledelsen skal sammen med TR rundt på afdelingerne og fortælle om sygefraværspolitikken på HØ og herunder også sygefraværssamtalernes form og indhold.

Faglig Klub har oprettet en forplejningskasse, hvortil der frivilligt kan indbetales penge. HØ udtrykker ønske om at drøfte finansiering af forplejning på Faglig Klub-møder i forbindelse med generalforsamlingen.

5 lærerkolleger er blevet ansat på skolen.

**BR:** Skolen er udfordret af både rekruttering og fastholdelse, og der arbejdes på indsatser, der skal sikre dette. 4 lærerkolleger er blevet ansat, men en er hoppet fra, så for nuværende er der en vakant stilling.

**EG:** 3 nye lærerkolleger er blevet ansat.

**Pkt. 054 – 18 KS orientering**

* Lejrskoler ny OK

Christian orienterede om OK18 og lejrskoler. Kredsen udfærdiger en oversigt over afregning til lejrskoler til TR og ledelse på alle skoler.

* Store MED-dag 7/12 kl. 8-12

Maiken orienterede om datoen.

* Drømmeskolen 27/9 kl. 19-21

Maiken orienterede om punktet, plakater og foldere blev delt ud til skolerne.

* Løn (lønkort, temadag, OK-løntjek)

Der er kommet nyt lønkort, som gælder pr. 1.4.2018.  
Der er OK-løntjek på skolerne i efteråret. Datoer aftales senere. Kredsen afholder temadag om løn d. 23.10.18

* KS-møder på skolerne (18/9, 23/10,18/12,15/1,12/2, 26/3, 9/4, 28/5)

TR på skolerne byder ind med datoer for, hvornår Kredsen kan afholde KS-møde på skolerne. Datoerne lægges på DLF-insite, hvor TR’erne kan kommentere med datoer til den enkelte skole.

* TR-møder på skolerne

Der har været et forslag om at afholde TR-møder på skolerne. Den enkelte skole står for at booke lokale og finde dato for, hvornår det kan give mening. TR melder tilbage til kredsen med dato.

**Pkt. 055 – 18 Modtagelse af nye kolleger**

Nye kolleger modtager i denne uge velkomstmappe fra DLF. Ligeledes udsender kredsen samtaleark til brug for TR’erne i samtalen med nye kolleger.

**Pkt. 056 – 18 Kredsweekend**

Pr. dags dato er 55 tilmeldte. Vi kan sagtens blive flere, så få de sidste med.

**Pkt. 057 – 18 Opgaveoversigter og registrering af arbejdstid**

Kredsen orienterede om den forestående registrering af arbejdstid for alle lærere på skolen.

**Pkt. 058 – 18 Budgetkatalog**

Maiken orienterede om budgetkataloget og de dele, der har direkte betydning for os.

**Pkt. 059 – 18 Evt.**

Intet at referere.

*Maiken Amisse*

Kredsformand/

Fællestillidsrepræsentant